钦定古今图书集成/理学汇编/学行典/第067卷 > 性理大全 > 《力行》
## 钦定古今图书集成/理学汇编/学行典/第067卷 > 性理大全 > 《力行》

程子曰：“守道当确然而不变，得正则远邪，就非则违，
是无两从之理。　凡事只去看个是非，假如今日做
得一件事，自心安而无疑，便是是处；一事自不信，便
是非处。　闲居无事，且试自思之，其行事有于所当
是而非，当非而是，当好而恶，当恶而好，自察而知之，
亦是工夫。　讲学固不可无，须是更去自己分上做
工夫。若”只管说，不过一两日都说尽了，只是工夫难。
且如人虽知此事不是不可为，忽然无事，又自起此
念。又如临事时，虽知其不义，不要做，又却不知不觉，
自去做了，是如何。又如好事，初心本自要做，又却终
不肯做，是如何？盖人心本善，方其见善欲为之时，此
是真心发见之端。然才发，便被气禀物欲随即蔽固
之，不教他发。此须自去体察存养，看得此最是一件
大工夫。　学者工夫只求一个是。天下之理不过是
与非两端而已。从其是则为善，徇其非则为恶。事亲
须是孝，不然则非事亲之道；事君须是忠，不然则非
事君之道。凡事皆用审个是非，择其是而行之。圣人
教人，谆谆不已，只是发明此理，　“事事物物上都有
个道理，都有是有非，所以舜好问而好察迩言。虽浅
近，闲言语中莫不有理，都要见得破。‘隐恶而扬善’，自
家这里善恶便分明。然以圣明昭鉴，才见人不好，便
说出来，也不得。只是扬善，那恶底自有不得揜之理；
才说扬善，自家已自分明。这亦圣人与人为善之意。”
又云：“一件事走过眼前，譬似闲也有个道理，有个是
非，缘天地之闲，上蟠下际，都无别事，都只是这道理。”

天下事只有一个是，一个非，是底便是，非底便非。

问“是非自有公论。”曰：“如此说，便不是了。是非只是是
非如何，是非之外，更有一个公论。才说有个公论，便又有个私论也。此却不可不察。　天下只有一理，此
是即彼非，此非即彼是，不容并立。故古之圣贤，心存
目见，只有义理，都不见有利害可计较。日用之闲，应
事接物，直是判断得直截分明；而推以及人，吐心吐
胆，亦只如此，更无回互。若信得及，即相与俱入圣贤
之域；若信不及，即在我亦无为人谋而不尽底心”，而
此理是非昭著明白。　凡事都分做两边，是底放一
边，非底放一边，是底是天理，非底是人欲。是即守而
勿失，非即去而勿留，此治一身之法也。治一家则分
别一家之是非，治一邑则分别一邑之邪正，推而一
州一路，以至天下，莫不皆然，此直上直下之道。若其
不分黑白，不辨是非，而猥曰无党是，大乱之道也。
朱子曰：“大抵事只有一个是非，是非既定，就拣一个
是处行将去，必欲回互得，人人道好，岂有此理？”然事
之是非，久却自定。时下须是在我者无歉，仰不愧，俯
不怍，别人道好道恶，管他。